**grb_3d_za_doc.gif**

**REPUBLIKA HRVATSKA  
KRAPINSKO-ZAGORSKA ŽUPANIJA**

**ŽUPAN**

KLASA:334-01/21-01/09

URBROJ: 2140/01-02-21-1

Krapina, 21. lipanj 2021.

Na temelju čl. 32. Statuta Krapinsko-zagorske županije („Službeni glasnik Krapinsko-zagorske županije“ br. 31/01, 5/06, 14/09, 11/13, 26/13 - pročišćeni tekst, 13/18 i 5/20) župan Krapinsko-zagorske županije d o n o s i

**ODLUKU**

**o raspisivanju javnog poziva za dodjelu bespovratnih potpora poduzetnicima u turizmu u 2021. godini**

1. **Predmet odluke**

Odobrava se provedba Javnog poziva za dodjelu bespovratnih potpora poduzetnicima u turizmu u 2021. godini (dalje u tekstu: Javni poziv) koji se odnosi na sufinanciranje provođenja brzog antigenskog testiranja na COVID -19 stranih gostiju kojima je pružena usluga smještaja na području Krapinsko- zagorske županije kod poduzetnika registriranih za pružanje usluge smještaja u sektoru turizma.

Pojedini pojmovi u smislu ove odluke:

a) Podnositelj zahtjeva- pravna ili fizička osoba (poduzetnik) registrirana za pružanje usluge smještaja u sektoru turizma,

b) Korisnik – poduzetnik koji ispunjava uvjete Javnog poziva i kojem su u sklopu Poziva odobrena sredstva za sufinanciranje provođenja brzog antigenskog testiranja na COVID- 19 kod Zavoda za javno zdravstvo Krapinsko-zagorske županije.

1. **Objava Javnog poziva**

Javni poziv iz točke 1. ove Odluke objaviti će se na službenim internet stranicama Krapinsko-zagorske županije ([www.kzz.hr](http://www.kzz.hr)).

1. **Prihvatljivost korisnika**

Prihvatljivi korisnici za dodjelu potpore Krapinsko- zagorske županije (dalje u tekstu: Županije) su poduzetnici koji:

- su registrirani za pružanje usluge smještaja u sektoru turizma (trgovačka

društva izvan javnog sektora, obrti, obiteljska poljoprivredna gospodarstva, fizičke

osobe koje se bave pružanjem ugostiteljskih usluga građana u domaćinstvu),

- imaju prebivalište/sjedište na području Krapinsko-zagorske županije,

* su pozitivno poslovali u 2020. godini,
* imaju podmirene odnosno regulirane financijske obveze prema državnom proračunu Republike Hrvatske,
* imaju podmirene obveze prema zaposlenicima (ukoliko je prihvatljivo),
* u posljednje tri fiskalne godine nije im dodijeljen iznos veći od 200 000 EUR-a na ime de minimis potpore sukladno Uredbi Komisije (EU) br. 1407/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore,
* su pružili uslugu smještaja gostima stranog državljanstva od minimalno dva noćenja te za iste kod Zavoda za javno zdravstvo Krapinsko-zagorske županije platili antigensko testiranje na COVID-19.

1. **Prihvatljivi troškovi**

- Prihvatljivi su troškovi koje je poduzetnik (podnositelj zahtjeva) imao provedbom brzog antigenskog testiranja na COVID -19 kod Zavoda za javno zdravstvo Krapinsko- zagorske županije (ZZJZKZŽ) za goste kojima je pružio uslugu smještaja u trajanju od minimalno dva noćenja i više, a stranog su državljanstva.

- Zahtjevu za ostvarenje potpore podnositelj zahtjeva je obavezan priložiti račun ZZJZKZŽ za izvršenu uslugu antigenskog testiranja kao i izvod s poslovnog računa iz kojeg je vidljivo da je izvršeno plaćanje računa.

1. **Sredstva Županije**

* Županija će Korisnicima dodjeljivati sredstva za pokriće provođenja brzog

antigenskog testiranja na COVID-19 u 100 % iznosu za mjesece lipanj, srpanj i kolovoz 2021. godine sve do utroška sredstava osiguranih Proračunom Krapinsko-zagorske županije za 2021. godinu („Službeni glasnik Krapinsko-zagorske županije“ broj 53A/20) od 300.000,00 kuna u okviru proračunskih pozicija Upravnog odjela za gospodarstvo, poljoprivredu, turizam, promet i komunalnu infrastrukturu na poziciji R6995.

1. **Podnošenje Zahtjeva za sufinanciranje**

* Zahtjevi za sufinanciranje se podnose temeljem Javnog poziva kojeg raspisuje Krapinsko-zagorska županija.
* Zahtjevi se podnose do zadnjeg dana u tekućem mjesecu za troškove učinjene u prethodnom mjesecu (max. 3 puta) ili jednom u razdoblju od 01. do 30. rujna 2021. godine za troškove učinjene u sva tri mjeseca (lipanj, srpanj i kolovoz).
* Javnim pozivom se utvrđuju rokovi, obrasci te popis potrebne dokumentacije.

1. **Postupak obrade i donošenje Odluke**

* Administrativnu obradu zahtjeva pristiglih na Javni poziv obrađuje nadležni upravni odjel po redoslijedu zaprimanja. Administrativnom obradom utvrđuje se pravovremenost, potpunost te udovoljenje propisanim uvjetima.
* Županija:
* ima pravo provjeravati dokumentaciju i podatke iz zahtjeva
* neće razmatrati zahtjeve:
  + koje nisu predmet Poziva
  + koje su podnesene od osoba koje Pozivom nisu određene kao prihvatljivi korisnici sredstava Županije
  + koje su podnesene prije propisanog roka za podnošenje prijava na Poziv,
  + koje su podnesene nakon isteka roka Poziva, odnosno nakon objave na mrežnoj stranici Županije obavijesti o iskorištenosti raspoloživih sredstava Poziva
  + koje su podnesene na neki drugi način odnosno suprotno uvjetima Poziva
* razmatra prijave, prema datumu i vremenu zaprimanja
* sukladno općim aktima Županije donosi Odluku o dodjeli sredstava Županije (*u tekstu: Odluka*)

1. **Isplata sredstava**

Odobrena sredstva Županija će isplatiti na bankovni račun Korisnika, u roku od 30 dana od donošenja Odluke o dodjeli sredstava.

1. **Potvrda o odustajanju i izjava o poništenju obveze**

* U slučaju da Korisnik želi odustati od dodjele sredstava iz Odluke dužan je pisanim putem podnijeti Zahtjev za odustajanje.
* Ukoliko podnositelj zahtjeva podnese Zahtjev za odustajanje u fazi administrativne obrade Zahtjeva za sufinanciranje odnosno prije donošenja Odluke, Županija će prekinuti sve aktivnosti nad Zahtjevom za sufinanciranje te će korisniku izdati Potvrdu o odustajanju.
* Ukoliko korisnik podnese Zahtjev za odustajanje nakon izdavanja Odluke o dodjeli sredstava, a prije sklapanja Ugovora, Županija će korisniku izdati Izjavu o poništenju obveze.

1. **Ostale informacije**

* Podnositelj zahtjeva podnošenjem zahtjeva daje odobrenje Županiji da osnovne podatke o Podnositelju zahtjeva objavi na službenoj web stranici [www.kzz.hr](http://www.kzz.hr) i u drugim izvješćima.
* Osobni podaci:
* koristit će se samo u nužnom opsegu za ostvarenje svrhe iz prijave na Poziv – za obradu prijave, donošenje Odluke, sukladno:
  + Uredbi (EU) 2016/679 Europskog parlamenta i Vijeća od 27. travnja 2016. godine i
  + Zakonu o provedbi Opće uredbe o zaštiti podataka (NN 42/2018) i
* čuvat će se propisno 10 godina, sukladno Zakonu u arhivskom gradivu i arhivima („Narodne novine“, broj 61/18 i 98/19)

1. **Stupanje na snagu**

Ova Odluka stupa na snagu danom donošenja, a objaviti će se u „Službenom glasniku Krapinsko-zagorske županije“.

**Ž U P A N**

**Željko Kolar**